

**ประกาศองค์การบริหารส่วนตำบลโคกเจริญ**

**เรื่อง รับสมัครนักเรียนเพื่อเข้าเรียนในศูนย์พัฒนาเด็กเล็กบ้านโคกเจริญ**

**สังกัดองค์การบริหารส่วนตำบลโคกเจริญ** **ครั้งที่ ๒ ประจำปีการศึกษา ๒๕๖๑**

**...................................................................................................................................**

ด้วยศูนย์พัฒนาเด็กเล็กบ้านโคกเจริญ สังกัดองค์การบริหารส่วนตำบลโคกเจริญ จะเปิดรับสมัครเด็กเล็กโดยทำการคัดเลือกให้เข้าเรียนในศูนย์พัฒนาเด็กเล็ก ครั้งที่ ๒ ประจำปีการศึกษา ๒๕๖๑ ตามหลักเกณฑ์และเงื่อนไขในการรับสมัคร ดังต่อไปนี้

1. **คุณสมบัติของนักเรียน**

๑.๑ เด็กที่สมัครต้องมีภูมิลำเนาหรืออาศัยอยู่ในเขตองค์การบริหารส่วนตำบลโคกเจริญ

๑.๒ เด็กที่สมัครต้อง

* **มีอายุครบ ๒ ปี บริบูรณ์ นับถึงวันที่ ๑ พฤศจิกายน พ.ศ. ๒๕๖๑**
* **ระดับอนุบาล ๓ ขวบ นับถึงวันที่ ๑ พฤศจิกายน พ.ศ. ๒๕๖๑**
* **ระดับอนุบาล ๔ ขวบ นับถึงวันที่ ๑ พฤศจิกายน พ.ศ. ๒๕๖๑**
* **ระดับอนุบาล ๕ ขวบ นับถึงวันที่ ๑ พฤศจิกายน พ.ศ. ๒๕๖๑**

๑.๓ เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่น ๆที่จะทำ

ให้เป็นอุปสรรคต่อการเรียน

**๒. จำนวนนักเรียนระดับปฐมวัยที่จะรับสมัคร ไม่จำกัดจำนวน**

**๓. หลักฐานและเอกสารที่จะต้องนำมาในวันสมัคร**

๓.๑ รูปถ่าย ขนาด ๑ นิ้ว จำนวน ๒ รูป

๓.๒ สำเนาทะเบียนบ้านนักเรียน จำนวน ๑ ชุด

๓.๓ สำเนาสูติบัตร จำนวน ๑ ชุด

๓.๔ สมุดบันทึกสุขภาพ (สมุดสีชมพู )พร้อมสำเนา จำนวน ๑ ชุด

๓.๕ สำเนาบัตรประจำตัวประชาชนบิดาและมารดา จำนวน ๑ ชุด

๓.๖ สำเนาทะเบียนบ้านบิดาและมารดา จำนวน ๑ ชุด

( ต้องนำตัวเด็กมาแสดงตนในวันที่สมัครด้วย )

**๔. วัน เวลา สถานที่รับสมัคร**

๔.๑ เปิดรับสมัครระหว่างวันที่ ๑ – ๓๐ ตุลาคม ๒๕๖๑

๔.๒ เวลาเปิดรับสมัครเริ่มตั้งแต่ ๐๘.๓๐ น. – ๑๖.๓๐ น. (ยกเว้นวันหยุดราชการ)

๔.๓ สถานที่รับสมัคร ณ ศูนย์พัฒนาเด็กเล็กบ้านโคกเจริญ

๔.๔ ใบสมัคร ติดต่อขอรับได้ที่ศูนย์พัฒนาเด็กเล็กบ้านโคกเจริญ

**๕. กำหนดเวลาเรียน**

๕.๑ เปิดเรียน วันจันทร์ - วันศุกร์

* เวลาการส่งนักเรียน ๐๗.๓๐ น. - ๐๘.๓๐ น.
* เวลาการรับนักเรียน ๑๕.๐๐ น. เป็นต้นไป

**๖. เครื่องใช้ส่วนตัวสำหรับนักเรียนที่ผู้ปกครองต้องเตรียมมาให้นักเรียน ตั้งแต่เปิดเรียนวันแรก**

๖.๑ เครื่องใช้ส่วนตัวสำหรับนักเรียน เช่น ที่นอน หมอน ผ้าขนหนูสำหรับเช็ดหน้า

แปรงสีฟัน ยาสีฟัน แป้ง ฯลฯ

**๗. อาหารสำหรับนักเรียนในศูนย์พัฒนาเด็กเล็กบ้านโคกเจริญ จัดอาหารให้ ๓ เวลา ดังนี้**

* เวลา ๑๐.๐๐ น. อาหารเสริม (นม)
* เวลา ๑๑.๐๐ น. อาหารกลางวัน
* เวลา ๑๔.๐๐ น. อาหารว่าง

**๘. การรักษาความปลอดภัยแก่นักเรียน**

๘.๑ การมารับและส่งนักเรียน ผู้ปกครองต้องมารับ - ส่งนักเรียนให้ตรงเวลาและลงชื่อในสมุด

บันทึกการ รับ – ส่ง ทุกครั้ง มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กฯ

โดยเด็ดขาด

๘.๒ ห้ามนักเรียนสวมหรือนำเครื่องประดับ ของเล่นที่มีราคาแพง มาที่ศูนย์พัฒนาเด็กเล็กฯ

หากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใด ๆทั้งสิ้น

๘.๓ ในกรณีที่เด็กหยุดเรียนด้วยประการใดก็ตาม ผู้ปกครองจะต้องแจ้งให้ทางศูนย์พัฒนา

เด็กเล็กทราบเป็นลายลักษณ์อักษรหรือทางโทรศัพท์

๘.๔ หากผู้ปกครองมีปัญหาใด ๆ เกี่ยวกับนักเรียนโปรดติดต่อครูผู้ดูแลเด็กประจำศูนย์พัฒนาเด็ก

เล็กหรือนักวิชาการศึกษาขององค์การบริหารส่วนตำบลโคกเจริญโดยตรง

**๙. หลักสูตรการพัฒนาและการให้บริการ**

๙.๑ เปิดภาคเรียนที่ ๒/๒๕๖๑ ในวันที่ ๑ พฤศจิกายน พ.ศ. ๒๕๖๑ เป็นต้นไป

๙.๒ การจัดการเรียนการสอนตามหลักสูตรการศึกษาปฐมวัย ของกรมส่งเสริมการปกครอง

ท้องถิ่น โดยบุคลากรขององค์การบริหารส่วนตำบลโคกเจริญ ที่มีความรู้ระดับปริญญาตรี

หลักสูตรครุศาสตร์บัณฑิตสาขาการศึกษาปฐมวัย และสามารถติดต่อสอบถามได้ที่ศูนย์พัฒนา

เด็กเล็กบ้านโคกเจริญ

**๑๐.กรณีเด็กที่สมัครมีภูมิลำเนาหรืออาศัยอยู่นอกเขตองค์การบริหารส่วนตำบลโคกเจริญ**

**ให้คณะกรรมการศูนย์พัฒนาเด็กเล็ก พิจารณาขอยกเว้นโดยความเห็นชอบของผู้บริหารองค์การบริหารส่วนตำบลโคกเจริญ**

**หมายเหตุ** ตั้งแต่ปีงบประมาณ ๒๕๖๒ เป็นต้นไปทางศูนย์พัฒนาเด็กเล็กบ้านโคกเจริญได้รับการจัดสรรงบประมาณจากองค์การบริหารส่วนตำบลโคกเจริญ เพื่อเป็นค่าใช่จ่ายในการจัดการศึกษา

* ค่าหนังสือเรียนคนละ ๒๐๐ บาท/ปี
* ค่าอุปกรณ์การเรียนคนละ ๒๐๐ บาท/ปี
* ค่าเครื่องแบบนักเรียนคนละ ๓๐๐ บาท/ปี
* ค่ากิจกรรมพัฒนาผู้เรียนคนละ ๔๓๐ บาท/ปี

( สำหรับเด็กอายุ ๒ – ๕ ขวบ )

ประกาศ ณ วันที่ ๒๔ กันยายน พ.ศ. ๒๕๖๑

(นายไพโรจน์ ช่วยชนะ)

นายกองค์การบริหารส่วนตำบลโคกเจริญ